এরপর ১৬ মার্চ জনপ্রশাসন মন্ত্রণালয় এক প্রজ্ঞাপন জারি করে প্রাক্তন অর্থ সচিব ও সোনালী ব্যাংকের চেয়ারম্যান ফজলে কবিরকে চার বছরের জন্য কেন্দ্রীয় ব্যাংকের গভর্নর হিসেবে নিয়োগ দেওয়ার বিষয়টি জানায়। ফজলে কবির বাংলাদেশ ব্যাংকের ১১তম গভর্নর হিসেবে ২০ মার্চ আনুষ্ঠানিকভাবে কেন্দ্রীয় ব্যাংকে যোগদান করেন। দায়িত্ব গ্রহণের পর তিনি সাংবাদিকদের বলেছিলেন, বাংলাদেশ ব্যাংকের রিজার্ভ থেকে ফিলিপিন্সে পাচার হওয়া অর্থ ফিরিয়ে আনাই তার এখন প্রধান কাজ।